Rozhodnutie Komisie
z 12. mája 1995,
ktorým sa mení a dopĺňa rozhodnutie Komisie 94/325/ES stanovujúce osobitné podmienky pre dovoz výrobkov rybolovu a akvakultúry z Thajska
(Text s významom pre EHP)
(94/178/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 o hygienických predpisoch pre výrobu a uvádzanie výrobkov rybolovu na trh [1], naposledy zmenenú a doplnenú aktom o pristúpení Rakúska, Fínska a Švédska, a najmä na jej článok 11 ods. 5,
keďže zoznam prevádzok schválených Thajskom pre dovoz výrobkov rybolovu a akvakultúry do spoločenstva bol vypracovaný v rozhodnutí Komisie 94/325/ES [2], naposledy zmenenom a doplnenom rozhodnutím 94/704/ES [3]; keďže tento zoznam sa môže zmeniť a doplniť potom, ako príslušný úrad Thajska predloží nový zoznam;
keďže príslušný úrad v Thajsku predložil nový zoznam, v ktorom sú pozmenené údaje o dvoch prevádzkach a údaje o uplynutí schválenia 22 prevádzok;
keďže je nevyhnutné zmeniť a doplniť zoznam schválených prevádzok;
keďže opatrenia ustanovené v tomto rozhodnutí sú zostavené v súlade s postupom stanoveným rozhodnutím Komisie 90/13/EHS [4],
PRIJALA TOTO ROZHODNUTIE:
Článok 1
Príloha B rozhodnutia 94/325/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 12. mája 1995